Deutsche Zeitung in Norwegen

Deutsche Zeitung in Norwegen var en dagsavis utgitt i Oslo av den tyske okkupasjonsmakten fra 1940 til 1945. Avisens målgruppe var de tyske soldatene i Norge.

Avise ble utgitt av Europa-Verlag, et datterfirma til Franz-Eher-Verlag, ledet av Max Amann. Den viste seg snart å være et lukrativt foretagende, ikke minst fordi de tyske okkupasjonsmyndigheter i Norge vanligvis garanterte Amanns aviser minsteleveranser på 30–40.000 eksemplarer.

Avisen ble trykket i Aftenpostens trykkeri. Den kom ut fra 20. mai 1940 til 8. mai 1945. Høyeste opplag var 98000 eksemplarer, som avisen nådde i 1943. Senere sank det mye.

I Nord-Norge ble det fra 1941 utgitt en egen utgave, Deutsche Polarzeitung rettet mot soldatene på Nordkalotten.

Avisens konsept var som sivilavis, selv om leserskaren rimeligvis kunne bestå av nesten utelukkende soldater. I Norge utkom også ukeavisen Wacht im Norden, som gikk gratis til soldatene. Den utgjorde en konkurrent til Deutsche Zeitung in Norwegen.

Deutsche Zeitung in Norwegen stod modell for den Amsterdam-baserte Deutsche Zeitung in den Niederlanden, som imidlertid i større grad kunne påregne en ikke-militær leserskare.

Referanser

Litteratur 
 Heinz-Werner Eckhardt: Die Frontzeitungen des deutschen Heeres 1939–1945, Wilhelm Braumüller Universitäts-Verlagsbuchhandlung, Wien / Stuttgart 1975, ISBN 3-7003-0080-8
 Oron J. Hale: Presse in der Zwangsjacke 1933-45, Droste, Düsseldorf 1965, dt. Übersetzung von The captive press in the Third Reich, University Press, Princeton 1964
 Thomas Tavernaro: Der Verlag Hitlers und der NSDAP: Die Franz Eher Nachfolger GmbH, Praesens, Wien 2004, ISBN 3-7069-0220-6

Norske aviser
Tyske aviser
Aviser etablert i 1940
Publikasjoner nedlagt i 1945
1900-tallet i Oslo